लाइव टीवी डिबेट में कांग्रेस प्रवक्ता मोहम्मद खान ने बैलट पेपर का समर्थन किया। भारतीय जनता पार्टी (बीजेपी) के प्रवक्ता इसी पर बुरी तरह भड़क उठे। उन्होंने कांग्रेस पर बुरी तरह निशाना साधते हुए कहा कि कांग्रेस अध्यक्ष राहुल गांधी बैलगाड़ी से संसद क्यों नहीं आते? यह मामला न्यूज 18 इंडिया के आर-पार शो से जुड़ा है। शुक्रवार (तीन अगस्त) को इस कार्यक्रम में ‘2019 का संग्राम ईवीएम बनाम बैलट’ पर चर्चा हो रही थी। शो को एंकर अमीश देवगन होस्ट कर रहे थे, तभी एक पल ऐसा आया जब बीजेपी नेता अपना आपा खो बैठे और कांग्रेस पर जुबानी हमले करने लगे।